1851ರಲ್ಲಿ ಪಾಲ್‌‌ ಜ್ಯೂಲಿಯಸ್‌‌‌ ರಾಯಿಟರ್‌‌ರವರು ಷೇರು ಮಾರುಕಟ್ಟೆಯಲ್ಲಿನ ಹಾಲಿ ಮೌಲ್ಯಗಳನ್ನು ತಿಳಿಸುವ ಸಂಸ್ಥೆಯಾಗಿ ಲಂಡನ್‌‌‌ನಲ್ಲಿ ಕಂಪೆನಿಯನ್ನು ಸ್ಥಾಪಿಸಿದ್ದರು. ತಮ್ಮ "ಜಲಾಂತರ್ಗಾಮಿ ತಂತಿಸುದ್ದಿ" ಕಚೇರಿಯನ್ನು ರಾಯಿಟರ್‌‌‌‌‌‌‌‌‌‌ರವರು‌‌‌ ಅಕ್ಟೋಬರ್‌‌ 1851ರಲ್ಲಿ ಸ್ಥಾಪಿಸಿದರಲ್ಲದೇ ಐರೋಪ್ಯ ಷೇರು ವಿನಿಮಯ ಕೇಂದ್ರಗಳಿಂದ ಪಡೆದ ಷೇರು ದರಗಳ ಮಾಹಿತಿಯನ್ನು ಲಂಡನ್‌‌‌ನ ಮೌಲ್ಯ ಮಾಹಿತಿಗಳ ಬದಲಾಗಿ ಪಡೆಯುವಂತೆ ಲಂಡನ್‌‌‌ ಷೇರು ವಿನಿಮಯ ಕೇಂದ್ರದೊಡನೆ ಒಪ್ಪಂದವನ್ನು ಮಾಡಿಕೊಂಡರಲ್ಲದೇ, ಆ ಮಾಹಿತಿಯನ್ನು ನಂತರ ಫ್ರಾನ್ಸ್‌‌‌ನಲ್ಲಿನ ಪ್ಯಾರಿಸ್‌‌ನ ದಲ್ಲಾಳಿಗಳಿಗೆ ತಲುಪಿಸುತ್ತಿದ್ದರು. ಲಂಡನ್‌‌‌ನಲ್ಲಿ 1865ರಲ್ಲಿ ಅಬ್ರಹಾಂ ಲಿಂಕನ್‌‌‌ರ ಹತ್ಯೆಯ ಸುದ್ದಿಯನ್ನು ವರದಿ ಮಾಡಿದ ಪ್ರಪ್ರಥಮ ಸುದ್ದಿಸಂಸ್ಥೆಯು ರಾಯಿಟರ್ಸ್‌‌‌ ಆಗಿತ್ತು. 1923ರಲ್ಲಿ ನಿಸ್ತಂತು/ರೇಡಿಯೋ ತರಂಗಗಳ ಬಳಕೆಯನ್ನು ಅಭಿವೃದ್ಧಿಪಡಿಸುವುದರಲ್ಲಿ ಕೂಡಾ ಕಂಪೆನಿಯು ತೊಡಗಿಕೊಂಡಿತ್ತು. 1941ರಲ್ಲಿ "ಬ್ರಿಟಿಷ್‌‌ ನ್ಯಾಷನಲ್‌ & ಪ್ರಾವಿನ್ಷಿಯಲ್‌‌ ಪ್ರೆಸ್‌ ಸಂಸ್ಥೆ" ಯು ಕಂಪೆನಿಯನ್ನು ಸ್ವಾಧೀನಪಡಿಸಿಕೊಂಡಿತಲ್ಲದೇ, ಕಂಪೆನಿಯು ಮೊದಲಿಗೆ 1984ರಲ್ಲಿ ಲಂಡನ್‌‌‌ ಷೇರು ವಿನಿಮಯ ಕೇಂದ್ರದಲ್ಲಿ ದಾಖಲಿಸಲ್ಪಟ್ಟಿತು. 1980ರ ದಶಕದಲ್ಲಿ ತ್ವರಿತವಾಗಿ ಬೆಳೆಯಲು ಆರಂಭಿಸಿದ ರಾಯಿಟರ್ಸ್‌‌‌ ಕಂಪೆನಿಯು ಮಾಧ್ಯಮ, ಹಣಕಾಸು ಮತ್ತು ಆರ್ಥಿಕ ಸೇವೆಗಳಿಗೆ ಸಂಬಂಧಿಸಿದ ಜಾಗತಿಕ ವರದಿ ಜಾಲವನ್ನು ವಿಸ್ತರಿಸುವ ಮೂಲಕ ತನ್ನ ಉದ್ಯಮ ಉತ್ಪನ್ನಗಳ ವ್ಯಾಪ್ತಿಯನ್ನು ಹಿಗ್ಗಿಸಿತು, ಕಂಪೆನಿಯ ಪ್ರಮುಖ ಉತ್ಪನ್ನಗಳಲ್ಲಿ ಈಕ್ವಿಟೀಸ್‌‌/ಸಾಮಾನ್ಯ ಷೇರುಗಳು 2000 (1987), ಲೇವಾದೇವಿ/ಡೀಲಿಂಗ್‌‌‌ 2000–2 (1992), ಬಿಜಿನೆಸ್‌ ಬ್ರೀಫಿಂಗ್‌‌/ವ್ಯವಹಾರ ಸಲಹಾಸೇವೆ (1994), ಹಣಕಾಸು ಮಾರುಕಟ್ಟೆಗೆ ಸಂಬಂಧಿಸಿದ ರಾಯಿಟರ್ಸ್‌‌‌ ಟೆಲಿವಿಷನ್‌ ವಾಹಿನಿ (1994), 3000 ಸೀರೀಸ್‌/ಸರಣಿ (1996) ಮತ್ತು ರಾಯಿಟರ್ಸ್‌‌‌ 3000 ಎಕ್ಸ್‌ಟ್ರಾ ಸೇವೆಗಳು ಸೇರಿವೆ (1999).

ಥಾಮ್ಸನ್‌‌ ಕಾರ್ಪೋರೇಷನ್‌‌
ರಾಯಿಟರ್ಸ್
ಸ್ವಾಧೀನಪಡಿಸುವಿಕೆಗಳು
ಖರೀದಿ ಪ್ರಕ್ರಿಯೆ